༈༙ སྒྲུབ་པའི་རྒྱལ་མཚན་འཛིན་པ་གང་དེའི་ཞབས་དྲུང་དུ། སྟབས་བདེར་
འབུལ་འབྲས། དེང་སྐུ་ཁམས་བཟང་ཞིང་རྗེ་བཙུན་ནཱ་རོ་མཁའ་སྤྱོད་མའི་བཟླས་
ན་ལ་བརྩོན་པ་ཆུ་རྒྱུན་ལྟར་ལྷོད་མེད་ནས་གསུང་འཕྲིན་རྟེན་ལྡན། དཔེ་ལེ་ཚན་
འདིར་ཡང་གསར་འཚེ་མེད་པར་སྔར་
བཅས་གནང་འབྱོར་བཀའ་དྲིན་མཆོག་ཏུ་ཆེ།
རྒྱུན་ལྟར་བདེ་བར་གནས། ༈དྲི་བ་དང་པོ། དེང་སང་སྨྱུང་གནས་པ་ཕལ་ཆེར་ཆོག་
བརྒྱད་ལྟ་བུ་སྦྲེལ་མའི་སྐབས་སྦྱོར་བའི་སྔ་དྲོ་སྐྱ་རེངས་ཤར་བ་སོགས་ཀྱི་ཚེ་ཁ་ཟས་
གཏོང་ཞིང༌། དེའི་སྔ་རོལ་ཏུ་སྡོམ་པ་ལེན་པར་བྱེད་ལ། འདིའི་སྡོམ་པ་ཉིན་ཞག་
གཅིག་གི་ཚད་ཡིན་པར་ངེས་པའི་ཕྱིར། སང་ཉི་མ་མ་ཤར་གྱི་བར་དུ་སྡོམ་པ་གནས་
ན་ཉིན་ཞག་གཅིག་ལས་ཐལ་བར་འགྱུར་བ་དང༌། མི་གནས་ན་སྡོམ་པ་ལེན་པའི་
སྐབས་སུ་དེ་ཉིད་བརྗོད་ཅིང་བསམ་པ་དོན་མེད་དུ་མི་འགྱུར་རམ། ཞེས་པའི་ལན་ནི།
སྤྱིར་བསྙེན་གནས་དང་ཐེག་ཆེན་གསོ་སྦྱོང་གཉིས་འདྲ་བར་ནམ་ལངས་ནས་ཉི་མ་མ་
ཤར་གྱི་བར་གྱི་ལག་རིས་མཐོང་བ་ཙམ་ལ་ལེན་པ་ཡིན་མོད། འོན་ཀྱང་རྗེ་རྟ་ཕུག་
པའི་སྨྱུང་གནས་ལྷན་ཐབས་ལས། རྗེས་ཀྱི་ཉིན་དང་པོ་སྐྱ་རེངས་ཤར་ནས་ངག་
འགྲོལ་གྱི་བུམ་ཆུ་གཏོང་བ་དང༌། ཐོར་ཐུག་འཐུང་བ་བླ་མ་གོང་མ་རྣམས་ཀྱི་ཕྱག་
སྲོལ་ཡིན་ཀྱང་། སྨྱུང་གནས་ཚར་གཅིག་ཡིན་ན་ག་ལ་རུང་། ཆོག་བརྒྱད་ལྟ་བུ་ཡིན་
ཚེ་སྔོན་དུ་སྡོམ་པ་བླངས་ནས་ཐོར་ཐུག་གཏང་དགོས་སམ་སྙམ། ཞེས་དང་རྒྱལ་
མཆོག་བསྐལ་བཟང་རྒྱ་མཚོས་ཕན་བདེའི་སྣང་བ་གསར་ངོམ་དུ། སྨྱུང་གནས་ཞག་
སྦྲེལ་ནས་གཏོང་ན་སྦྱོར་བ་གཉིས་པའི་ཞོགས་པ་ཐོར་ཐུག་གཏོང་མཚམས། གསོ་
སྦྱོང་གི་སྔོན་དང་རྗེས་གང་དུ་བཏང་ཡང་བཅས་པ་དང་འགལ་བའི་ཉེས་པ་མི་འབྱུང་
བས་ཁྱད་པར་མེད་ཀྱང་། - རང་རང་གི་བླ་མའི་མཐོང་བརྒྱུད་ཕྱག་ལེན་གྱི་རྗེས་སུ་
འབྲངས་ན་ཞེ་གཙང་བས་དེ་བཞིན་དུ་བྱ་ལ། ”འོན་ཀྱང་སྐྱ་རེངས་མ་ཤར་གོང་དུ་
201

བཏང་ན་ཕྱི་དྲོའི་ཁ་ཟས་ཀྱི་ཉེས་པར་འགྱུར་བས་དེའི་མཚམས་ཟིན་པ་དགོས་ཞེས་
གསུངས་པ་ལ་བརྟེན་ནས། དེང་སང་དཀར་པོ་ཕྱོགས་བརྒྱད་གཏོང་བ་རྣམས་སྦྱོར་
བ་གཉིས་པ་སོགས་ལ་སྐྱ་རེངས་ཤར་ངེས་པ་ནས་དང་པོར་ངག་འགྲོལ་གྱི་བུམ་ཆུ་
བཏང་། དེ་ནས་གསོ་སྦྱོང་གི་སྡོམ་པ་བླངས། དེ་ནས་ཐོར་ཐུག་གཏོང་བའི་ཕྱག་ལེན་
མཛད་པ་ཡིན་ལ། དེ་ལ་མི་རུང་བ་ཡང་མེད་པ་འདྲ་སྟེ། སྡོམ་གསུམ་རབ་དབྱེ་ལས།
བསྙེན་གནས་མཚན་མོ་འདས་པ་ན། གཏོང་ཕྱིར་འདི་ལ་འབུལ་མི་དགོས། །ཞེས་
པའི་ཐད་ཀྱི་ཀླུ་སྒྲུབ་རྒྱ་མཚོའི་འགྲེལ་པ་ལས། བསྙེན་གནས་ཆོས་ཅན། ཁྱོད་སང་
ནང་པར་འབུལ་ཆོག་མི་དགོས་ཏེ། ཁྱོད་མཚན་མོ་འདས་ནས་སྐྱ་རེངས་ཤར་བའི་ཚེ་
རང་ཤུགས་ཀྱིས་གཏོང་བའི་ཕྱིར། ཞེས་དང༌། སྡོམ་གསུམ་འགྲེལ་པ་ཟླ་འོད་ནོར་བུ་
ལས་ཀྱང་། ཉི་མ་སྟེ་སྐྱ་རེངས་ཤར་བའི་ཚེ་ལེན་པ་ཁོ་ན་བྱེ་བྲག་ཏུ་སྨྲ་བའི་ལུགས་
བསྟན་པའི་ཕྱིར་དང་། ཞེས་གསུངས་ཤིང་། རྒྱལ་མཆོག་ལྔ་པས་ཀྱང་། བྱེ་མདོ་
གཉིས་ཀྱི་བསྙེན་གནས་ལ་ཉིན་ཞག་གཅིག་པར་གྲགས་ཀྱང་ཞིབ་ཏུ་བྱས་ན། བྱེ་བྲག་
ཏུ་སྨྲ་བར་ད་ནང་སྐྱ་རེངས་ཤར་ནས་སང་སྐྱ་རེངས་མ་ཤར་གྱི་བར་ཉིན་ཞག་ཕྲུགས་
གཅིག་ཚང་ལ། །མདོ་སྡེ་བས་ཟས་ཟོས་ནས་བླངས་ན་ཉིན་ཞག་ཚང་བ་མི་ཡོང་བའི་
ཁྱད་པར་ཡོད་ཅིང་། ཞེས་གསུངས་པས་སོ། ། དེ་ཡང་རང་ཅག་གནས་པའི་ས་
འདིར་སྐྱ་རེངས་ཤར་བའི་ཚེ་འཛམ་བུའི་གླིང་འདིའི་ཤར་མཐའི་ས་ཁད་ཡངས་ས་ལྟ་
བུར་ཉི་མ་འཆར་སྲིད་པ་ལ་དགོངས་སམ་སྙམ་སྟེ། འོད་ལྡན་ལས། ཇི་སྟེ་འོ་ན་ཉི་མ་
མ་ཤར་ཀྱང་སྐྱ་རེངས་དང་པོ་ཤར་ན་ཉིན་མོའི་ཐ་སྙད་གདགས་སམ་ཞེ་ན་བཤད་པ་
སྣང་བ་ཡོད་པའི་ ཕྱིར། ཞེས་སོགས་དང༌། བསྟན་བཅོས་ལས་སྣང་བའི་གནས་
སྐབས་ནི༌ ཉི་མོ་ཡིན་ལ། མུན་པའི་གནས་སྐབས་ནི་མཚན་མོ་ཡིན་ནོ། ། ཞེས་
གསུངས་པ་དང་ཡང་མི་འགལ་ཏེ། སྐྱ་རེངས་དང་པོ་ལ་སོགས་པ་ནས་སྣང་བ་རྩོམ་པ་
ཡིན་པའི་ཕྱིར་རོ། ། ཞེས་དང་། འཇམ་དབྱངས་བཞད་པའི་འདུལ་ཏྲི་ཀ་ལས་
ཀྱང་། ཉི་མ་ཤར་བའི་ཐོག་མའང་ཡོད་དེ། གླིང་དེའི་དབུས་སུ་ཉི་མ་ཤར་བར་
འཇོག་སྟེ། རས་ཡུག་གི་ཕྱོགས་གཙིག་ཚིག་པ་ན་རས་ཡུག་ཚིག་པར་འཇོག་པ་བཞིན་
202

ཡིན་པའི་ཕྱིར། ཞེས་དང་། མགོན་པོ་ཡིད་བཞིན་ནོར་བུའི་ལོ་རྒྱུས་ལས། རྒྱ་གར་
ནས་ཉི་མ་ཤར་མ་ཐག་ཡོངས་པས་བོད་ས་རོང་དོག་པས་ནམ་ལངས་མ་ཐག་སླེབས་པ་
ཡིན་གསུངས། ཞེས་འབྱུང་བ་རྣམས་གུང་བསྒྲིགས་པ་ལས་སོ། །༈ དྲི་བ་གཉིས་པ།
ཀྱཻ་རྡོར་སྒྲུབ་མཆོད་སྐབས་ཉིན་རྗེས་མ་ལ་སྒོ་དབྱེའི་གོང་དུ་ཕྱི་རོལ་མཆོད་པ་སྔར་ལྟར་
བྱེད་པ་དང༌་། སླར་སྦྱིན་སྲེག་གྲུབ་ནས་རྡུལ་ཚོན་བསྡུ་བའི་སྔ་རོལ་དུའང་ཕྱི་རོལ་
མཆོད་པ་བྱེད་པ་འདིའི་དགོས་པ་གང་ཡིན། ཞེས་པའི་ལན་ནི། མཇུག་ཆོག་གི་ཉིན་
དབང་མི་ལེན་པའི་ཕྱོགས་ལ་བུམ་སྒྲུབ་མ་བྱས་ཀྱང་ཆོག་ཅིང་སྒོ་དབྱེ་མི་བྱེད་པ་འཐད་
པས། ཐོག་མར་བདག་བསྐྱེད་བཏང་། དེ་ནས་མདུན་བསྐྱེད་ཀྱི་ དཀྱིལ་འཁོར་
བསྒྲུབས། _དེ་ནས་སྦྱིན་སྲེག་དབུལ་དེ་ནས་མདུན་བསྐྱེད་ཀྱི་དཀྱིལ་འཁོར་མཆོད།
དེ་ནས་ཕྱི་རོལ་དུ་གཏོར་མ་བྱིན། དེ་ནས་དཀྱིལ་འཁོར་ལ་ཕྱག་བྱས་ཏེ། གཏང་རག་
གི་མཆོད་བསྟོད། སྨོན་ལམ་ཡིག་བརྒྱ་བཟོད་གསོལ། བསྡུ་ཆོག་རྡུལ་ཚོན་ཆབ་
འདྲེན། ཕུར་བུ་དབྱུང་གཤེགས། བཀྲ་ཤིས་རྣམས་བྱེད་པ་མཁས་གྲུབ་སྨྲ་བའི་
དབང་པོའི་བདེ་དགྱེས་ཀྱི་དཀྱིལ་ཆོག་རྣམ་གཉིས་ཀྱི་དགོངས་དོན་ཡིན་རེ་ཡོད་པས།
།ཚོགས་པ་
དེ་བཞིན་དགོངས་
ཚུལ་དེ་ལ་གོང་གི་དོགས་པ་དེ་འདྲ་བཅད་མི་དགོས་ལ། དེ་ལས་གཞན་དུ་འདོད་པ་
ཡོད་ན་དེ་ལ་དྲི་བའི་རྔོ་ཐོགས་པར་མཛོད་ཅིག །༈ དྲི་བ་གསུམ་པ། རྗེ་རིན་པོ་ཆེའི་
བདེམཆོག་གི་བསྐྱེད་རིམ་འདོད་འཇོར། ཇི་བཞིན་སྒྲ་དང་དགོངས་མིན་དང་། །
དྲང་བའི་དོན་དུའང་གང་འགྱུར་དང༌། ། ཡི་ འགྱུར་དང་། ། ཡི་གེའི་དོན་དང་སྤྱི་ཡི་དོན།
ལ་བཤད་ཡིན་པར་བརྗོད། །ཇི་བཞིན་མིན་སྒྲ་ངེས་དོན་དང་། །དེ་བཞི
ཏེ་བཤད་པ་དང༌། །སྦས་དང་མཐར་ཐུག་པ་རྣམས་ནི། །སློབ་མ་ལ་ནི་བཤད་པར་
འདོད། །ཅེས་དྲངས་ནས་ཚུལ་དེས་བཤད་ན་རྒྱུད་དོན་རྫོགས་པར་རྙེད་པས། དེ་
ཉིད་བཅུ་བཞི་བཤད་བྱར་བཀོད་ནས་དེ་ལྟར་བཤད་ན་ལེགས་པས་སྤྱིར་དེ་ལྟར་ཤེས་
དགོས་སོ། །ཞེས་པ་ཙམ་ལས་ལུང་གི་དོན་མ་བཤད་པས་ཇི་ལྟར་ཡིན། ཞེས་པའི་
ལན་ནི། ལུང་གི་ཚིག་དོན་ཙམ་ཞིག་སྒྲོན་གསལ་གྱི་མཆན་བུ་དང་ཡེ་ཤེས་རྡོ་རྗེ་ཀུན་
ལས་བཏུས་ཀྱི་ཊཱིཀྐར་བཤད་ཟིན་པ་ལ་དགོངས་ནས་འདིར་མ་གསུངས་པས་གཞུང་དེ་
203

དག་ཏུ་བལྟས་པས་གསལ་ལ། བདེ་མཆོག་རྩ་རྒྱུད་དུ་དེ་ཉིད་བཅུ་བཞིའི་དོན་མཐའ་
དྲུག་དང་ཚུལ་བཞིའི་རྒྱས་བཅིངས་ཏེ་སྦས་པ། ལཱུ་དྲིལ་ནག་གསུམ་སོགས་གྲུབ་ཆེན་
གྱི་མན་ངག་གིས་རྩ་བཤད་སྦྱར་ནས་འགྲོལ་ཚུལ་རྗེའི་གསུང་ཪབ་སྦས་དོན་ཀུན་
གསལ། འདོད་འཇོ། _ རྫོགས་རིམ་དངོས་གྲུབ་སྙེ་མ། སྦས་དོན་ལྟ་བའི་མིག་འབྱེད་
སོགས་སུ་སྣང་མོད་ཀྱི། བདག་དང་བདག་འདྲ་བའི་སྙིགས་དུས་ཀྱི་སྔགས་པའི་
གཟུགས་བརྙན་རྣམས་ཀྱིས་ཇི་བཞིན་རྟོགས་པར་མ་གྱུར་པས་བློ་གསལ་བརྩོན་ལྡན་
རྣམས་ཀྱིས་འབད་པར་བྱའོ། ། ༈དྲི་བ་བཞི་པ། ཡང༌། འདིར་ནི་དངོས་སུ་ན་སྤྱི་
དོན་གྱི་སྙིང་རྗེ་ཡིན་ལ། མོས་པ་ཙམ་གྱིས་སྤྱོད་པ་ལ་ནི་སྦས་པ་དང་མཐར་ཐུག་གི་
སྙིང་རྗེ་ཡང་ཡོད་དོ། །ཞེས་དང༌། གཞན་གྱིས་བཏགས་པའི་བདག་གིས་དབེན་པའི་
མི་རྟག་པའི་ཆོས་ཙམ་གྱི་ངོ་བོར་གྱུར་བའི་སེམས་ཅན་དང། རང་གཞན་གྱིས་གྲུབ་
པས་སྟོངས་པའི་སེམས་ཅན་ལ་དམིགས་པའི་སྒོ་ནས་བཞག་ལ། འདིར་ནི་གཟུང་
འཛིན་རྫས་གཞན་དུ་བདེན་པས་སྟོངས་པའི་སེམས་ཅན་དང་། རང་བཞིན་གྱིས་
གྲུབ་པས་སྟོངས་པའི་སེམས་ཅན་ལ་དམིགས་པའི་སྒོ་ནས་དབྱེ་སྟེ། ཞེས་སོགས་
གསུངས་པའི་དོན་མ་གོ་བ་ཇི་ལྟར་ལགས། ཞེས་པའི་ལན་ནི། སེམས་ཅན་སྡུག་
བསྔལ་དང་བྲལ་འདོད་ཀྱི་བློ་ནི་སྤྱི་དོན་གྱི་སྙིང་རྗེ་དང༌། ལྷན་སྐྱེས་ཀྱི་བདེ་བས་སྟོང་
ཉིད་དོན་སྤྱིའི་ཚུལ་གྱིས་རྟོགས་པའི་དཔེའི་འོད་གསལ་ནི་སྦས་དོན་གྱི་སྙིང་རྗེ་དང་།
ལྷན་སྐྱེས་ཀྱི་བདེ་བས་སྟོང་ཉིད་མངོན་སུམ་དུ་རྟོགས་པའི་དོན་གྱི་འོད་གསལ་ནི་
མཐར་ཐུག་གི་དོན་གྱི་སྙིང་རྗེར་འཇོག་སྟེ། སྙིང་རྗེའི་སྐད་དོད། ཀཱ་རུ་ཎ་ཞེས་པ་
བདེ་འགོག་ལའང་འཇུག་པས། སྤྱི་དོན་གྱི་སྙིང་རྗེས་རང་རྒྱུད་ལྡན་གྱི་བྱང་སེམས་ཞི་
བདེ་ཙམ་ལ་ཐོབ་བྱར་བྱེད་པ་འགོག་པས་བདེ་འགོག་ཅེས་བྱ་ལ། སྦས་པ་དང་མཐར་
ཐུག་གི་སྙིང་རྗེས། བདེ་བའི་རྟེན་ཀུན་ལྟ་བུའི་བྱང་སེམས་དྷཱུ་ཏཱི་ནས་ཕྱིར་ལྷུང་བ་
འགོག་པས་བདེ་འགོག་ཅེས་བྱའོ། །སྤྱི་དོན་གྱི་སྙིང་རྗེ་ལ་དམིགས་ཚུལ་གྱི་སྒོ་ནས་
དབྱེ་ན། སེམས་ཅན་ལ་དམིགས་པའི་སྙིང་རྗེ་དང་༌། ཆོས་ལ་དམིགས་པའི་སྙིང་རྗེ་
དང་། དམིགས་མེད་ལ་དམིགས་པའི་སྙིང་རྗེ་སྟེ་གསུམ་ཡོད་ལ། དེའི་དང་པོའི་
204

དམིགས་པ་ནི་སེམས་ཅན་ཙམ་མོ། ། གཉིས་པའི་དམིགས་པ་ནི་མི་རྟག་པ་དང་
བདག་མེད་རགས་པ་གང་རུང་གིས་ཁྱད་པར་དུ་བྱས་པའི་སེམས་ཅན་ཡིན་པས་
འཇུག་པར་གཞན་མུ་སྟེགས་ཅན་གྱིས་སྒྲོ་བཏགས་ནས་བཞག་པའི་རྟག་གཅིག་རང་
དབང་ཅན་གྱི་བདག་གིས་དབེན་པའི་མི་རྟག་པའི་ཆོས་ཙམ་གྱི་ངོ་བོར་གྱུར་པའི་
སེམས་ཅན་དམིགས་ཡུལ་དུ་བཞག་ལ། ལཱུ་ཨི་པའི་མངོན་རྟོགས་འདིར་ནི་ཕྱི་གཟུང་
བའི་ཡུལ་དང་ནང་འཛིན་པའི་སེམས་གཉིས་རྫས་གཞན་ནམ་ཐ་དད་དུ་བདེན་པས་
སྟོངས་པའི་སེམས་ཅན་དམིགས་ཡུལ་དུ་བྱས་ནས་སྡུག་བསྔལ་དང་བྲལ་འདོད་ཀྱི་སྙིང་
རྗེ་བསྐྱེད་པའོ། །གསུམ་པའི་དམིགས་པ་ནི་བདག་མེད་ཕྲ་མོས་ཁྱད་པར་དུ་བྱས་པའི་
སེམས་ཅན་ཡིན་པས། ལུགས་གཉིས་མཐུན་པར་རང་བཞིན་གྱིས་གྲུབ་པས་སྟོངས་
བཞིན་དུ་རང་བཞིན་གྱིས་གྲུབ་པར་བཟུང་ནས་སྡུག་བསྔལ་མྱོང་བའི་སེམས་ཅན་
རྣམས་ལ་དམིགས་ནས་སྡུག་བསྔལ་དང་བྲལ་འདོད་ཀྱི་སྙིང་རྗེ་བསྐྱེད་པའོ། །དེའི་
རྗེས་སུ་བདེ་སྟོང་དབྱེར་མེད་ཀྱི་ཆོས་སྐུ་ལ་ང་རྒྱལ་འཇོག་པ་ནི་སྦས་མཐར་གྱི་སྙིང་རྗེ་
མོས་པ་ཡིད་བྱེད་ཙམ་གྱིས་སྦྱོང་ཚུལ་ཏེ། མདོར་ན་ཆོས་ལ་དམིགས་པའི་སྙིང་རྗེ་དང་
དམིགས་པ་མེད་པ་ལ་དམིགས་པའི་སྙིང་རྗེ་བསྒོམ་ཚུལ་སྒྲུབ་ཐབས་བདེ་ཆེན་གསལ་
བ་ན་བཞུགས་པས་དེ་དང་གུང་བསྒྲིགས་ནས་མཁྱེན་པར་མཛོད། ༈ དྲི་བ་ལྔ་པ།
འཁོར་བའི་འཚིང་བ་ལས་གྲོལ་བའི་ཐབས་སུ་ཐེག་དམན་གྱིས་ཀྱང་དེ་ཁོ་ན་ཉིད་ཀྱི་
དོན་རྟོགས་དགོས་པར་ཁས་བླངས་དགོས་པ་དང༌། ཉན་རང་ཁ་ཅིག་གིས་མ་རྟོགས་
པ་ལ་དགོངས་ནས་ཉན་རང་གིས་དེ་ཁོ་ན་ཉིད་མ་རྟོགས་པར་གསུངས་པ་ཡང་ཡོད་
པས་ཚུལ་གཉིས་ཀ་ཤེས་དགོས་སོ། །ཞེས་གསུངས་པའི་གང་ཟག་ཕྱི་མ་དེའི་རྒྱུད་ལ་
འཁོར་བའི་སྡུག་བསྔལ་ཡོད་དམ་མེད། ཅེས་པའི་ལན་ནི། ངེས་པར་ཡོད་དེ་ཐལ་
འགྱུར་བའི་ལུགས་ལ་དེ་ཁོ་ན་ཉིད་མ་རྟོགས་ན་འཁོར་བའི་འཆིང་བ་ལས་ཉོན་གཉིས་
ལས་མི་གྲོལ། རྒྱུ་ལས་ཉོན་གཉིས་མ་ལྡོག་ན་འབྲས་བུ་སྡུག་བསྔལ་མི་ལྡོག་པས་སོ། །
༈ དེར་མ་ཟད་དེ་ཁོ་ན་ཉིད་མངོན་སུམ་དུ་རྟོགས་པའི་ཉན་རང་མཐོང་ལམ་པ་སོགས་
ཀྱང་སྒོམ་སྤང་གི་ཉོན་མོངས་ལས་མ་གྲོལ་བས་སྡུག་བསྔལ་ཡོད། དེར་ཡང་མ་ཟད།
205

ཉོན་མོངས་མེད་ཀྱང་དེ་དག་ལ། །ལས་ཀྱི་ནུས་པ་མཐོང་བ་ཡིན། །ཞེས་འཁོར་བའི་
འཆིང་བ་ལས་གྲོལ་བའི་དགྲ་བཅོམ་པ་འགའ་ཞིག་ལ་ཡང་སྐུ་ལུས་འདམ་བུ་ལྟར་
བཅོམས་པ་ལ་སོགས་པའི་སྡུག་བསྔལ་ཡོད་པར་འདུལ་བ་ལུང་སོགས་ལས་མང་དུ་
བཤད་པས་སོ། །༈ དྲི་བ་དྲུག་པ། དུས་གཅིག་ཏུ་བསྐྱེད་པ་ལ་རྒྱུ་འབྲས་ཀྱི་ལྷ་ཡབ་
ཡུམ་གཉིས་གཉིས་པ་མེད་ཀྱང་། རྒྱུ་འབྲས་ཀྱི་རྡོ་རྗེ་འཛིན་པ་མེད་པ་ནི་མིན་ཏེ།
ཞེས་སོགས་དང༌། ཟླ་བའི་སྟེང་དུ་ས་བོན་ཉིད། ། ཕྱི་ནས་བདུད་ལས་རྒྱལ་བས་
མནན། ། གཉིས་འདུས་པ་ལས་བདེ་ཆེན་པོ། ། ཞེས་དྲངས་པ་སོགས་ཀྱི་དོན་ཟླ་
བ་དཀར་དམར་གྱི་དབུས་སུ་ནཱ་ད་ཞུགས་པ་ལས་ཧཱུྃ་ཡིག་དཀར་དམར་གྲུབ་པ་རྒྱུ་རྡོ་རྗེ་
འཛིན་པ་དང༌། དེ་ལས་འོད་ཟེར་ལྷ་ལྔ་དང་བཅས་པ་སྤྲོ་བསྡུ་ཟིན་ནས་ཧཱུྃ་ཡིག་
འབྲས་བུ་རྡོ་རྗེ་འཛིན་པར་འཇོག་པ་ཡིན་ནམ། རྒྱུ་འབྲས་དེ་གཉིས་རྣལ་འབྱོར་མའི་
སྐབས་སུ་ངོས་འཛིན་ལུགས་ཇི་ལྟར་ལགས། ཞེས་པའི་ལན་ནི། མངོན་བྱང་གསུམ་
པ་ཁོ་ན་རྒྱུ་རྡོ་རྗེ་འཛིན་པ་དང་བཞི་པ་འབྲས་བུ་རྡོ་རྗེ་འཛིན་པར་འཇོག་པ་མ་ཡིན་གྱི།
མངོན་བྱང་དང་པོ་བཞི་རྒྱུ་རྡོ་རྗེ་འཛིན་པ་དང༌། ལྔ་པ་འབྲས་བུ་རྡོ་རྗེ་འཛིན་པར་
འཇོག་པ་ཡིན་ཏེ། འདོད་འཇོར། དེས་ན་མན་སྙེ་ལས། འདིར་རྒྱུའི་ཡེ་ཤེས་བཞིའི་
རང་བཞིན་ཉིད་ལ་ཡང་བདེ་བ་ཆེན་པོ་མོས་པ་བ་ཡོད་པ་ཁོ་ན་སྟེ། དེ་ཉིད་ཀྱི་ཕྱིར་
འདི་རྒྱུ་རྡོ་རྗེ་འཛིན་པར་བརྗོད་པར་བྱའོ། །ཞེས་སོགས་དང་། སྔགས་རིམ་ལས།
ཞུ་བ་གླུས་བསྐུལ་མེད་ན་མངོན་བྱང་དང་པོ་བཞི་རྒྱུ་རྡོ་རྗེ་འཛིན་པ་དང་། ལྔ་པ་
འབྲས་བུ་རྡོ་རྗེ་འཛིན་པ་དང༌། ཞེས་སོགས་གསུངས་པའི་ཕྱིར་རོ། ། རྣལ་འབྱོར་
མའི་སྐབས་སུ་ཡང༌་། ཟླ་བའི་དཀར་ཆ་མེ་ལོང་ཡེ་ཤེས་དམར་ཆ་དང་སྔགས་འཕྲེང་
མཉམ་ཉིད་ཡེ་ཤེས། བཾ་ཡིག་ཟླ་སྟེང་དུ་ཞུགས་པ་སོར་རྟོག་ཡེ་ཤེས། འོད་ཟེར་གྱི་སྤྲོ་
བསྡུ་ཡེ་ཤེས་སྟེ། དེ་བཞི་རྒྱུ་རྡོ་རྗེ་འཛིན་མ། ཟླ་བ་བཾ་ཡིག་སྔགས་འཕྲེང་དང་བཅས་
པ་ཡོངས་སུ་གྱུར་ནས་རྟེན་བརྟེན་པ་རྫོགས་པ་ཆོས་དབྱིངས་ཡེ་ཤེས་ལས་བྱང་ཆུབ་པ་
འབྲས་བུ་རྡོ་རྗེ་འཛིན་མར་འཇོག་དགོས་སོ། །༈ དྲི་བ་བདུན་པ། ལུགས་འདིའི་
དཀྱིལ་འཁོར་གྱི་ཐོག་འབུབ་ལུགས་གསུངས་པའི་དོན། སྐུ་འཁོར་གྱི་ཀ་བ་དཔངས་
206

ཆ་ཕྲན་བཅུ་དྲུག་གིས་བཏེག་པའི་གདུང་ཟླུམ